Man Bai

Man Bai (lahir Abdul Rahman bin Osman; 30 November 1967) merupakan seorang penyanyi lelaki Malaysia bermula sejak 1980-an. Beliau terkenal sebagai vokalis kumpulan Gersang.

Kehidupan peribadi
Man Bai sudah berkahwin. Pada Oktober 2014, beliau mendedahkan isterinya pernah menjalin hubungan dengan seorang lelaki warga Singapura selama lebih empat tahun.

Kerjaya

Kerjaya muzik
Pada awalnya Man Bai menyertai kumpulan Gersang yang dibentuk pada tahun 1981. Selepas melalui beberapa cabaran, kumpulan Gersang mula menjulang nama di pentas muzik tempatan dengan album Gersang pada tahun 1988.

Selepas album ketiga Gersang yang berjudul B29 (1989), Man Bai berhadapan dengan cabaran apabila menghidap penyakit tonsil yang agak serius dan memerlukan pembedahan. Beliau kemudiannya berehat selama hampir enam tahun.

Setelah pulih dari penyakit tonsil, beliau mula mencipta nama sebagai penyanyi solo dengan lagu hit Kau Ilhamku pada tahun 1995.

Beliau bekerja dengan Roslan Aziz Productions dari tahun 1991 hingga 2000.

Kerjaya filem
Kerjaya filem Man Bai bermula apabila beliau menerima tawaran berlakon dalam filem Layar Lara arahan Shuhaimi Baba lakonan Ida Nerina. Persembahan beliau dalam filem ini melayakkannya memenangi Pelakon Harapan Lelaki di Festival Filem Malaysia pada 1997.

Beliau juga berlakon bersama M. Nasir dan Tiara Jacquelina dalam filem Puteri Gunung Ledang arahan Saw Teong Hin.

Diskografi

Album bersama Gersang
 Masih Aku Terasa (1987)
 Suratan Takdir (1988)
 B29 (1989)

Album solo
 Man Bai (1995)
 Positif (1999)
 Inspirasi (2011)

Filemografi

Filem

Anugerah dan pencalonan

Rujukan

Pautan luar
 

Orang hidup
Kelahiran 1967
Penyanyi lelaki Malaysia
Pelakon lelaki Malaysia
Orang Malaysia berketurunan Melayu
Muslim Malaysia
Orang dari Johor